ТЕХНИЧКЕ СПЕЦИФИКАЦИЈЕ 
НАБАВКA РАДОВА
Реконструкција улице Браће Вуксановића у насељу Блаце  
са припадајућом инфраструктуром 
ЈН 0004

1. ВРСТА РАДОВА
Радови на реконструкцији улице Браће Вуксановића у насељу Блаце (од улице Краља Петра до улице Војводе Степе) са припадајућом инфраструктуром насеље Блаце, катастарска парцела број: део 5873/1, део 7117/2, део 7117/1, део7116/1, део5014/1, део 5868, део 6019/1 све КО Блаце

2. ТЕХНИЧКЕ КАРАКТЕРИСТИКЕ 
	Локација
	Насеље Блаце,  делови катастарских  парцела број: део 5873/1, део 7117/2, део 7117/1, део 7116/1, део 5014/1, део 5868, део 6019/1 све  КО Блаце

	Објекат
	Објекти из члана 145.Закона о планирању и изградњи. 
Реконструкцији улице Браће Вуксановића у насељу Блаце са припадајућом инфраструктуром.
Категорија објекта: Г; 
Класификациони број: 211201 и 211202

	Опис радова
	Овим пројектом је предвиђена реконструкција улице Браће Вуксановић у насељу Блаце (од улице Краља Петра до улице Војводе Степе) према Плану генералне регулације насеља Блаце којим је дефинисана осовина саобраћајница теменима као и карактеристичним попречним профилима саобраћајнице, са пратећом инфраструктуром.
Укупна дужина трасе која се реконструише Л= 550,00м, ширине б=6,00м са обостраним тротоарима ширине 1.50 м с тим што је са десне стране ширине тротоара променљива до школске ограде и простором за садњу дрвореда са леве стране ширине 1,50м.
Улица је пројектована за рачунску брзину од 30-40 км/h. 
Пројектоване саобраћајне површине коловозне конструкције су са потпуним ископом, шљунчаним и туцаничким застором потребне дебљине преко кога је пројектован асфалтни слој по целој расположивој ширини коловоза, а на тротоарима пројектоване су бетонске плоче.
Коловоз, као и тротоар је оивичен ивичњацима различитих димензија како би се обезбедила стабилност коловозне констукције, као и сигурност пешака, бициклиста и возила.
На делу пешачких прелаза планирана је израда рампи од сивих двослојних бетонских елемената за упозорење, од вибропресованог бетона МБ40 са бетонском завршном обрадом, отпорних на дејство мраза и соли, на подлози од дробљеног агрегата 4-8мм са испуном спојнице "дунавцем" и набијањем виброплочом. Рампе за инвалидна лица на пешачким прелазима дим 4.00 * 1.50м са подужним нагибом од 5-7% и страницама 1:1.50 и уградња утопљеног ивичњака „на нулу“ на месту споја са асфалтом. Површину закошеног дела рампе на месту прелаза пешака на коловоз извести са тактилним пољем безбедности/упозорења.
Предвиђена је монтажа металних бицикларника на јавно бетонској подлози поред тротоара дужине 2м ширине 0.50м за паркирање бицикла.Један метални бицикларник је предвиђен за паркирање 6 бицикла,пројектом је предвиђена уградња 2 метална бицикларника за паркирање 12 бицикла.
На пројектованој саобраћајници осовине 1 већ постоје два изграђена подземна хидранта промера ДН 80 на десној страни коловоза ( гледано од почетка стационаже) и то на стационажи :0+110,69км и на стационажи 0+292,08км на 1,2м од ивичњака тротоара са коловозом.
Пројектом је предвиђена нивелација (скидање са поновном монтажом) постојећих сливних решетака и шахт поклопаца (канализација и птт). 
Начин обраде колске површине је усвојен као флексибилна коловозна конструкција од асфалтних слојева са завршним слојем од крупнозрног асфалт бетона и агрегата ерупртивног порекла.
Нивелацијски саобраћајне површине су максимално уклопљене са постојећим улазима граничних парцела.
Попречни нагиб коловоза делом је решен једностраним падом до 2,00%, гледано да се саобраћајнице што боље уклопе са постојећим улазима.
Тротоари су решени попречним падом од 2,00% са смером пада према коловозу.
Приступне рампе за контактне парцеле су планиране да буду функционалне, тј. у границама дозвољених нагиба.
Одводњавање коловоза решено је постојећом новом атмосферском канализацијом која је урађена у претходном периоду и која сливницима прикупља воду са коловоза и тротоара која даље одводи површинску воду ван путног појаса. Услови одвођења вода гравитационим путем су повољни .
Пројектом је предвиђено озелењавање садњом траве и дрвећа у пројектованом простору за садњу дрвореда. Набавка и транспорт садног материјала по жељи инвеститоратипа"prunus serrulate “Kanzan”". Саднице морају да задовољавају услове у погледу здравственог стања и квалитета, да буду лепо формиране и орезане.
Пројектовано је 18 алуминијумских стубова висине 8м у црној боји на којима се монтирају лед светиљке.
Пројектом је предвиђено опремање саобраћајнице вертикалном и хоризонталном сигнализацијом  као и саобраћајном опремом (вештачке избочине-“лежећи полицајци“ и саобраћајним огледалом).

	Одобрење за извођење радова  и техничка докуменатција
	Решења о одобрењу извођења радова су издата од стране Општинске управе Општине Блаце: 
Решење о одобрењу извођења радова број: ROP-BLA-41600-ISAW-2/2024 (заводни број: III-02-351-160/24) од 05.04.2024.
Решење о измени решења о  одобрењу извођења радова број: ROP-BLA-41600-ISAWА-5/2025 (заводни број: III-02-351-55/25) од 30.01.2025.
Решење о исправци техничке грешке у решењу број: ROP-BLA-41600-TECCORO-7/2025 (заводни број: III-02-351-19/25) од 03.02.2025
Саставни део Решења о одобрењу извођења радова је идејни пројекат који чине:  Главна свеска бр.17-12/24-0 из новембра 2024. године и Идејни пројекат који чине: 2/2-Пројекат саобраћајница бр. 17-12/24-ПС, 4-Пројекат електроенергетских инсталација бр.17-12/24-Е и 8-Пројекат саобраћаја и саобраћајне сигнализације бр.17-12/24-СС, израђени од стране Агенције за
пројектовање и консалтинг „ИП ИНЖЕЊЕРИНГ 037“ Варварин, ул. Марина Мариновића бр.20, (МБ: 66400301, ПИБ: 112857600), где је одговорно лице и главни пројектант Ирена Петровић, дипл. инж. грађ. са лиценцом бр. 312 F295 07.“



3.КОЛИЧИНА И ОПИС РАДОВА
Количине и опис радова приказане су у обрасцу структуре понуђене цене  ''Предмер и предрачун радова''.

Сви радови морају бити изведени у складу са важећим законима и подзаконским актима Републике Србије којима се регулише област изградње, заштите животне средине и заштите на раду, а нарочито у складу са Законом о планирању и изградњи (''Сл.гласник РС'' бр.72/09, 81/09, 64/10, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19, 37/19, 9/20, 52/21, 62/23, 91/25 ) и подзаконским актима овог закона;


4.НАЧИН СПРОВОЂЕЊА КОНТРОЛЕ И ОБЕЗБЕЂЕЊЕ ГАРАНЦИЈЕ КВАЛИТЕТА

Наручилац ће обезбедити вршење Стручног надзора над извођењем радова у складу са Законом о планирању и изградњи (''Сл.гласник РС'' бр.72/09, 81/09, 64/10, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19  37/19, 9/20, 52/21, 62/23 и 91/25) и Правилником о садржини и начину вођења стручног надзора (''Сл.гласник РС'' бр.22/2015 и 24/2017).

За све уграђене материјале, извођач радова је у обавези да достави одговарајуће доказе о квалитету којима доказује да квалитет уграђеног материјала одговара захтеваном квалитету материјала. Сви материјали који се уграђују морају одговарати SRPS стандардима. Сви радови који се изводе морају бити изведени у складу са SRPS стандардима.
За све изведене радове, извођач радова је у обавези да достави извештаје о испитивању  израђене од стране овлашћене организације, којим доказује да је изведени квалитет радова одговара захтеваном квалитету. 

Извођач је у обавези да изради о сопственом трошку:
· План управљања грађевинским и другим врстама отпада у складу са Законом и да Наручиоцу достави сагласност на план управљања отпадом од грађења и рушења издатог од надлежног органа.
Локација за складиштење отпада је на делу катастарске парцеле број 4518/2 КО Блаце.
· Пројекат привремене саобраћајне сигнализације и опреме, да поднесе захтев надлежном органу за измену режима саобраћаја током извођења радова и да обезбеди постављање привремене сигнализације на путу, за све време извођења радова;
· Елаборат уређења градилишта и пријави градилиште надлежној Инспекцији рада, најмање 7 дана пре планираниог почетка радова,



Следећа документа, којима се може приступити преко наведених линкова, чине саставни део техничког описа и уговора:
· Пројекта за извођење (ПЗИ)
https://www.blace.org.rs/images/dokumenta/pzi/PZI%20Rekonstrukcija%20ulice%20Bra%C4%87e%20Vuksanovi%C4%87%20u%20naselju%20Blace%20sa%20pripadaju%C4%87om%20infrastrukturom.zip
· Контролна листа плана управљања утицајима пројекта на еколошко и друштвено окружење (ЕСМП Контролна листа)
https://www.blace.org.rs/images/dokumenta/LIID_Kontrolna-lista_Blace_v.2.docx
· План укључивања заинтересованих страна (СЕП)
https://www.blace.org.rs/images/dokumenta/SEP__LIID_Blace.pdf

· Планска документација - План генералне регулације насеља Блаце („Службени лист општине Блаце“ бр.7/17)
          https://www.blace.org.rs/images/dokumenta/generalni-plan/PGR-Opstine-Blace--2017.pdf

[bookmark: _GoBack]Све трошкове који произилазе из обавеза које су додељене извођачу у оквиру Контролне листе плана управљања утицајима пројекта на еколошко и друштвено окружење (ЕСМП Контролна листа) и Плана укључивања заинтересованих страна (СЕП), понуђач (извођач) треба да обрачуна и укључи у одговарајуће позиције Обрасца структуре цене.



5.РОК ЗА ИЗВОЂЕЊЕ
Рок за извођење одређује се понудом и уговором о извођењу.
Рок за извођење не може бити дужи од 120 календарских дана од дана увођења извођача у посао.
